Sammenlignet ordfører med Hitler
Det skriver Troms Folkeblad. Det var høyrepolitiker Svein Sæther som trakk den tyske nazidikatoren inn i debatten om folkeavstemning i forbindelse med kommunereformen og kommunesammenslåing. Sæther er blant dem som ønsker folkeavstemning. – Når ordføreren konsekvent ikke bryr seg om å ta med resten av de folkevalgte, og si at vi har bestemt oss, fordi han fikk så mange stemmer under siste kommunevalg at han kan være diktator. Jeg vil minne om, ordfører, at også Hitler var folkevalgt første gangen, sa Sæther. Les om andre som har blitt sammenlignet med Hitler: Carl I. Hagen | Vladimir Putin | finske politikere | Donald Trump | George W. Bush | John McCainVG har sett opptak fra kommunestyremøtet hos salangen-nyheter.com, der Sæther sier akkurat dette. Allerede før Hitler-kommentaren falt hadde den frittalende politikeren sammenlignet den politiske ledelsen i kommunen med en stridsvogn på fremrykk. Ordfører Bernhardt Halvorsen sier til lokalavisen at han tror sammenligningen kommer fordi motparten manglet saklige argumenter. – Men Sæther har ikke helt skjønt historien fordi Hitler drev jo virkelig med sammenslåinger. Og han var ikke fornøyd om han bare fikk nabokommunen, lød den ironiske kommentaren fra ordføreren.Ifølge Troms Folkeblad tok flere representanter avstand fra ordbruken og sammenligningen fra Sæther. Selv avviser han at han at han sa var en sammenligning mellom ordføreren i Lavangen og Tysklands leder under andre verdenskrig. – Nei, jeg har ikke sammenlignet Halvorsen med Hitler. Det er bare tull, sier han, og legger til at det det er høyt under taket blant politikerne i Lavangen, og at det ikke var noen sure miner fra ordføreren. Det ble for øvrig flertall for ikke å holde folkeavstemning. Kun Høyre og Frp ønsket seg dette.
Det går hett for seg i kommunestyresalen i Lavangen i Troms. Fredag ble ordfører Bernhardt Halvorsen (Sp) sammenlignet med Adolf Hitler. Fredag ble ordfører Bernhardt Halvorsen (Sp) sammenlignet med Adolf Hitler.